





























3. Editorial. Eduard Gisbert, alcalde del Masnou, signa l’editorial de la revista. 

4. E! MsSIlOU viu \3 Sdlut Millora Tatenció a les urgències i els ser¬ 
veis per als pacients del Masnou. El Masnou és solidari. 


5. 



MssriOU viu i 6S mou. Anem fent nostra la Nacional II. Un nou 


pas amb semàfor a la Nacional II. 

6. E! Ma snou viu i treballa. Comencen nous cursos de formació ocu- 

pacional i segueix el cicle Cafè i Empresa. 

. lli i¥iaS00U viu I 0StÍU: ais casals, al Campus Esportiu, a la Biblio- 
plaça i amb l’esport per a la gent gran. 


8 i 9. 






u viü la 





Fem un repàs gràfic de la Festa 


Major de Sant Pere 2006: “Grecs o romans, tots vilatans”. 


10. El Masnou viu més net. La Brigada Municipal de Manteniment 

ha de fer dissabte a les platges després de les revetlles. 

11. El Masnou viu i circula. Noves zones taronges i ampliació de 

zones blaves. 

Suplement. Què passa a TESO? Especial educació. Dos cursos 

escolars amb el Consell de Nens i Nenes del Masnou. 


12 i 13. Ei Masnou viu Ple de Riure. Deu anys del Festival. 

14. El Masnou viu i fa poble. Parlem de diverses iniciatives d'enti¬ 
tats del Masnou que enriqueixen el panorama cultural i esportiu de la vila. 

15. El Masnou viu en xarxa. I ens apropa Esquima: l’Associació de 

Familiars de Malalts Mentals del Masnou i del Maresme Sud. 


16 i 17. El Masnou viu entrevista els Chapertons. 

“Quan te'n vas pel món i veus aquell bon rotllo dels festivals, vols que la gent del 
teu poble també ho pugui viure". 

18 i 19. La Tribuna Política. 


20. Al CSrrer! Hem sortit al mar per aprendre l’art de navegar. 

INFORMACIÓ 

Ajuntament 

93 542 47 00 

Àrea de Manteniment i Serveis 

93 540 75 50 

Àrea de Promoció Econòmica 

93 540 62 00 

Àrea de Serveis a les Persones 

93 540 74 40 

Arxiu Municipal 

93 540 15 11 

Biblioteca Pública Joan Coromines 

93 540 90 56 

Ca n'Humet. Punt d'Informació Juvenil ACCÉS 

93 540 00 56 

Casa de Cultura (Sala d'Exposicions) 

93 555 66 00 

Cementiri Municipal 

93 555 76 02 

Centre de Formació d’Adults El Masnou 

93 540 07 82 

Jutjat de Pau 

93 555 07 13 

Mercat Municipal 

93 555 19 65 

Museu Municipal de Nàutica 

93 540 50 02 

Oficina Benestar Social de la Generalitat 

93 540 28 80 

Oficina Municipal del Consumidor (OMtC) 

93 540 74 40 

Poliesportiu Municipal 

93 555 61 03 

Recaptació 

93 542 47 38 / 93 542 47 39 

Sales de Vetlla Municipals 

93 540 18 22 

Servei Municipal de Català 

93 540 22 85 

SERVEIS 

Servei d’aigües (SOREA) 

93 555 06 28 

SOREA (urgències) 

902 250 370 

Taxis 

93 555 86 86 (emissora centralitzada) 

Correus i Telègrafs 

93 555 09 96 

Notaria 

93 540 20 11 

Autobusos CASAS 

93 796 14 23/93 798 11 00 

URGÈNCIES 

Policia Local 

092 / 93 555 22 44 

Comissaria dels Mossos d’Esquadra 
088 

Protecció Civil 

93 555 17 44 

Bombers de Badalona 

085 / 93 388 00 80 

Àrea Bàsica de Salut (ABS) 

Nou telèfon de programació de visita mèdica: 
93 540 04 08 

Horari de programació: de 10 a 13 h i de 16 a 19 h 
Urgències 24 hores: 93 555 70 61 

Urgències ambulàncies UTE 

061 

Eduard 
Gisbert i i^nat 

Alcalde 
del Masnou 




Tothom vol un Masnou millor. Un Masnou més viu, més actiu, més participatiu, més 
solidari i moltes altres coses més. Sincerament, crec que entre tots i totes ho podem acon¬ 
seguir. 

Hem viscut uns mesos de juny i juliol pletòrics, potser un xic sorollosos, i sobretot molt 
calorosos, si bé els ciutadans i ciutadanes han sortit als carrers i places i, per descomptat, 
a la nostra platja, plena de gom a gom, on s'ha gaudit d'unes nits esplèndides a ritme 
d'estiu. Tot això fa que ens sentim més poble, més propers i, per tant, molt més units. 

Ens agradaria avançar més de pressa en molts dels projectes que tenim en marxa, però 
encara tenim molta feina per fer i cal anar pas per pas. Un d'aquests projectes, el de la 
comunicació ciutadana, em plau anunciar-vos que està a punt d'enllestir-se. 

A més de seguir amb la revista que teniu a les mans, un Masnou Viu més segur, ampli 
i regular, tenim també una pàgina web més dinàmica i plural, i aviat comptarem amb 
una imatge corporativa renovada, més càlida i moderna. Tot això anirà acompanyat 
d'un punt de benvinguda al nostre municipi, així com d'unes banderoles a l'interior de 
la vila que informaran de les activitats més destacades. També s'instal·laran vitrines 
d'informació general i turística. El conjunt de tots aquests elements farà que el Masnou 
sigui un municipi més viu. 


Així doncs, el nostre camí es demostra amb fets, i no només amb paraules. 
Bones vacances! 










Aquest espai ofereix la informació dels principals temes tractats als plens 
municipals. Recordeu que els plens són el tercer dijous de cada mes, a les 
vuit del vespre, a la Sala Capitular de l’Ajuntament del Masnou, i que 
podeu seguir també l’actualitat dels plens des de la pàgina web municipal. 



t Aprovar la creació del Consell Muni¬ 
cipal de la Gent Gran i el seus estatuts, 
s Aprovar definitivament el Pla espe¬ 
cial d’establiments comercials i de ser¬ 
veis, promogut per l’Ajuntament del 
Masnou. 

« Aprovar la minuta del conveni que 
signaran el Departament de Medi 
Ambient i Habitatge i l’Ajuntament del 
Masnou relatiu a l’Oficina Local d’Ha¬ 
bitatge. 

s Acceptar les condicions del préstec 
davant del Banco Santander Central 
Hispano per un import de 743.487 
euros, per tal de finançar la resta d’In¬ 
versions corresponents a l’exercici 
2005. 

■ Rebutjar la moció del PP per estu¬ 
diar que, conjuntament amb els pobles 
veïns d’Alella i Teià, el servei de biblio¬ 
teca de tots tres pobles cobreixi tant 
l’horari del matí com el de la tarda 


durant tota la setmana, excepte els 
dies festius. 

■ Rebutjar la moció del PP per dema¬ 
nar la gratuïtat de l’autopista C-32, a 
l’altura de la nostra població. 

■ Rebutjar la moció del PP per dema¬ 
nar que es prenguin les mesures 
necessàries que evitin que la ciutada¬ 
nia es vegi afectada per l’augment de 
robatoris en domicilis. 

« Aprovar per unanimitat la moció del 
PP per demanar la instal·lació d’un 
radar a la Nacional II que permeti con¬ 
trolar els excesos de velocitat dels 
vehicles i disminuir el soroll que pro¬ 
voquen. 


Ple dei mes de juliol 


■ Donar compte de l'acord adoptat pel 
Grup Municipal de CiU de nomenar 
portaveu del Grup el regidor Pere Parés, 
en substitució de Joan Ramon Vilalta. 


■ Donar suport al Correllengua 2006 
com a instrument reivindicatiu de la 
societat a favor de la plena normalitza¬ 
ció i de l'ús de la llengua catalana a tot 
el territori de parla catalana, i a favor 
de la unitat de la llengua. 

■ Aprovar inicialment el Pla de mobili¬ 
tat urbana del Masnou i sotmetre’l a 
informació pública. 

m Rebutjar la moció del PP per valorar 
la idoneïtat de portar a terme l’acte 
Rendim comptes de tres anys de 
govern i per demanar la intervenció 
dels grups que no formen part de l'E¬ 
quip de Govern si es decideix fer l’acte. 
m Rebutjar la moció del PP per dema¬ 
nar l'arranjament de diversos elements 
dels carrers de València, Saragossa, 
Palma de Mallorca i Badalona. 

■ No s'aprova la urgència de la moció 
de CiU sobre la instal·lació i l’explota¬ 
ció del servei d'aparcament amb limi¬ 
tació horària a diversos indrets del 
Masnou. 

El Masnou viu 



La salut és un dels temes que més preocupen l’Ajuntament del Masnou, que entén que 
aquest és un tema prioritari per a la població. 


Millora Tatenció a les 
urgències 

El nou dispositiu d’ambulàncies per a urgències va entrar 
en funcionament a partir de FI de juliol. La zona del Mas¬ 
nou, Alella i Teià compta ara amb dues 
ambulàncies dedicades exclusiva¬ 
ment a l’atenció d’emergències 
durant les 24 hores del dia. Estan 
ubicades a FArea Bàsica de Salut 
del Masnou i a la seu de la Policia 
Local. Hi ha una tercera unitat 
de reforç estacional durant tot el 
dia, ubicada al municipi veí de 
Montgat i que també dóna ser¬ 
vei a la zona. En el cas que neces¬ 
siteu aquest servei, cal trucar al 061. 


Els controls dels pacients 
que prenen anticoagulants 
ja es fan al Masnou 

Des de final de juny, la majoria de pacients del Masnou que 
prenen anticoagulants ja poden fer-se les proves a FABS del 

Masnou. Fins ara, s’havien de desplaçar de manera 
regular a FHospital Germans Trias Pujol de Bada¬ 
lona (Can Ruti) per controlar-se’n les dosis exac¬ 
tes. Tal com ja us avançàvem des d"El Masnou 
Viti, les gestions que la Regidoria de Salut de 
Fi^untament ha fet amb la Generalitat han 
arribat a bon port. 

El servei s’està implantant de manera 
paulatina. L’ABS avisa els pacients per 
notificar-los la mesura. Les proves es duen 
a terme en hores convingudes. 

El Masnou viu 



Ens visita l’alcalde de San Ramón (Nicaragua), població 
agermanada amb el Masnou 



William Pérez Zeledon, Falcalde del 
municipi de San Ramón (Nicaragua), 
ha visitat el Masnou per conèixer-ne 
Fi^untament, el CEIP Lluís Millet 
(escola agermanada amb Fescola Grè¬ 
cia de San Ramón), i FIES Maremar 
(agermanat amb Fescola Deltebre de 
San Ramón). La primera autoritat de 
San Ramón va ser entre nosaltres del 


20 de juny al 2 de juliol, i va participar 
també en reunions amb entitats soli¬ 
dàries i amb els i les representants 
municipals, A banda, Néstor William 
Pérez Zeledon va poder viure en 
directe la nostra Festa Major de Sant 
Pere. A la imatge, el veiem signant el 
llibre d’Honor de F^untament del 
Masnou. 


El Masnou solidari 


El Masnou 
solidari 


La presentació 
de la guia El 
Masnou solidari, 
que ha coordi¬ 
nat la Regido¬ 
ria de Solidari¬ 
tat i Coopera¬ 
ció de FAjunta- 
ment del Masnou, amb Xavier 






JA ^ 




Serra al capdavant, es va fer al 
començament de juliol. El Masnou 
solidari vol donar a conèixer les 
entitats de la vila que treballen per 
la cooperació, la solidaritat i la sen¬ 
sibilització, alhora que explica les 
polítiques de cooperació i solidà¬ 
ries que porta a terme F^^unta- 
ment del Masnou. La guia, la 


podeu trobar en format paper i 
també es pot consultar en xarxa des 
del web municipal. 

El Masnou solidari dedica un 
apartat especial a les poblacions 
agermanades amb el Masnou 
(Amgala al Sàhara Occidental i San 
Ramón a Nicaragua) i els projectes 
solidaris que s’hi duen a terme. 

El Masnou viu 



Nacional II: l’anem fent nostra 


La tarda del dissabte 1 de juliol, la Nacional II va canviar de nou la seva fesonnia habitual 
i es va convertir en un agradable passeig per als més de dos mil vilatans i vilatanes que 
s’hi van aplegar. L’acció, de caràcter lúdic i reivindicatiu, va comptar amb la presència dels 


gegants que participaven a la cercavila de la Festa Major de Sant Pere. El tall va comen¬ 
çar a les 19 h i va durar noranta minuts. L’acte va ser organitzat per l’Ajuntament del Mas¬ 
nou amb la col·laboració de la Plataforma Cívica Masnou 21. 



L’acció va servir per demanar, una 
vegada més, que la Nacional II es con¬ 
verteixi en la via cívica que tothom 
desitja. El lema de l’acte reivindicatiu 
i festiu era molt clar: “Tallem la Nacio¬ 
nal 11. Vine i fes-te-la teva!” 

El Servei Català de Trànsit havia 
denegat el permís per tallar la carre¬ 


tera al·legant que era el primer dia de 
l’operació sortida. Els grups polítics 
municipals que havien assistit a la 
Junta de Portaveus especial convocada 
el dia de Sant Pere, encapçalats per 
l’alcalde de la vila, Eduard Gisbert, 
van decidir donar suport incondicio¬ 
nal a l’acte. L’^untament del Masnou 


va presentar al·legacions a la denega¬ 
ció del permís per dur a terme aquest 
acte. 

Pere Compahó, president de la Pla¬ 
taforma Masnou 21, acompanyat per 
Rafael Anguera, president de la Plata¬ 
forma Camí Ral de Premià de Mar, va 
llegir un manifest reivindicatiu. 


Un nou pas de vianants amb semàfor a la Nacional II 



El divendres 28 de juliol va tenir lloc l’ac¬ 
te simbòlic d'inauguració del nou semà¬ 
for i pas de vianants a la Nacional II, a 
l’altura de l'estació de la RENFE del Mas¬ 
nou. L’acte va comptar amb la presència 
del delegat del Govern Central a Cata¬ 
lunya, Joan Rangel. Tant l’alcalde del 
Masnou, Eduard Gisbert, com Joan Ran¬ 
gel van assegurar que es tracta d’un pas 
més per tenir una via més segura, tant 
per als vianants com per als vehicles. 

Aquesta millora contribuirà a reduir 
la velocitat dels vehicles i l'impacte 
sonor del trànsit. Alhora, augmentarà la 
seguretat dels vianants i facilitarà l’accés 


a l’estació de la RENFE del Masnou a les 
persones amb problemes de mobilitat. 

La Regidoría de Projectes, Obres i 
Mobilitat, amb Enric Folch al capda¬ 
vant, n’ha coordinat tots els treballs. 

L'autorització per fer aquest nou pas, 
que se suma al que ja hi ha a Ocata, és 
fruit del treball que fi^untament del 
Masnou ha portat a terme amb la 
Demarcació de Carreteres de l'Estat a 
Catalunya. Fins que no es disposi d'una 
alternativa definitiva que solucioni els 
problemes de saturació de la Nacional II, 
r^untament del Masnou continua tre¬ 
ballant per la pacificació d’aquesta via. 

El Masnou viu 



Nous cursos de formació ocupacional 

La Regidoria de Promoció Econòmica de l'Ajuntament del Masnou ha obert ja les 
inscripcions per a sis nous cursos que s'impartiran al Masnou del setembre al des¬ 
embre. Aquesta formació s'adreça a aturats majors de setze anys. Són cursos sub¬ 
vencionats per la Direcció General d'Ocupació del Departament de Treball de la 
Generalitat de Catalunya i el Fons Social Europeu. 



I Dates: de l'l de setembre al 29 de desembre de 2006 

j 

t 

* Horari: de 9 a 15 h, de dilluns a divendres 



Dates: del 2 d'octubre al 29 dè desembre de 2006 
Horari: de 9 a 13 h, de dilluns a divendres 












Dates; del 12 de setembre al 29 de desembre de 2006 
Horari: de 9 a 15 h, de dilluns a divendres 

Dates: de! 25 de setembre al 22 de desembre de 2006 
Horari: de 9 a 15 h, de dilluns a divendres 



Dates: de! 5 de setembre a! 29 de desembre de 2006 


Horari: de 15 a 20 h, de dilluns a divendres 

Inscripcions: 

0/ d'ItàÜa, 50, la planta. 08320 El Masnou 
TeL: 93 540 62 00 

Adreça electrònica: p.economica@elmasnou.net 
Horari: de 8.30 a 14 h 




Al Masnou, Cafè i Empresa 



Aquest maig, l’ajuntament del Masnou ha posat en marxa el 
cicle Cafè i Empresa, que pretén posar en contacte els empre¬ 
saris de la nostra vila, i dinamitzar la vida empresarial i comer¬ 
cial a la població. 

De moment, ja s’han dut a terme dos fòrums de debat, que 
han comptat amb la participació d’Andreu Morillas, secreta¬ 
ri d’Economia de la Generalitat de Catalunya, i Albert Colla¬ 
do, soci de J&A Garrigues, SL. 

Les xerrades, coordinades per la Regidoria de Promoció 

Econòmica, es fan una vegada al mes. 

El Masnou viu 

Al Campus Esportiu 

En quinze dies, els participants al Campus Esportiu han 
pogut practicar tota classe d’esports: bàsquet, tennis, caiac, 
judo, surf, submarinisme, rugbi, voleibol, bicicleta o orien¬ 
tació... Monitors de lleure i especialistes esportius s’han 
encarregat dels més de noranta participants per quinzena 
del Campus. Els escenaris per a les diverses pràctiques 
esportives han estat: la platja, el Complex Esportiu Munici¬ 
pal i el Club Nàutic del Masnou. A més, han fet excursions 
a diversos indrets de (Catalunya, on han participat en moltes 
activitats. El Campus Esportiu és coordinat per la Regidoria 
d’Esports de rAjuntament del Masnou. 





Als casals d’estiu 

Els casals d’estiu de rAjuntament del Masnou han comptat 
amb la participació de més de 120 nens i nenes cada set¬ 
mana del mes de juliol. Han fet activitats segons la seva 
edat: tallers, piscina, inflables, jocs i gimcanes. A més, han 
sortit d’excursió al Montseny, al Canal Olímpic o al trenet 
de cinc polzades. Els casals s’han fet al CEIP Ocata i al CEIP 
Ferrer i Guàrdia. Es tracta d’una iniciativa de la Regidoria 
d’Infància de rAjuntament del Masnou. 

Cal esmentar que, en un dels torns dels casals, hi va haver 
tin ensurt, que sortosament va quedar en no-res, quan els 
nens i nenes van fer una xeringada de c(3lors amb un pro¬ 
ducte que va resultar irritant. La Regidoria d’Educació, 
Infància i joventut de rAjuntament del Masnou va inten^enir- 
hi ràpidament i va fer-ne tot el seguiment. Es va convocar una 
junta de portav^etis extraordinària, que va acordar obrir un 
expedient per depurar responsabilitats. 

















>«%. 


























., ■ ffí--Kj 




**tíf I ,s^ 


^ • • , i;. i.f 







Biblioplaça 


Del 3 al 14 de juliol, la Biblioplaça, aquest estiu situada a Ca 
n’Hurnet, ens ha ofert lectura a la fresca i tardes per als més 
menuts amb les Divertiteques. Més de 300 vilatans i vilata¬ 
nes han gaudit d’aquest servei. 

La Biblioplaça, que ha funcionat de dilluns a divendres, 
de 17 a 20 h, ha estat una iniciatwa de les regidories de Cul¬ 
tura, Infància i Joventut, i la Biblioteca Pública Joan Coro¬ 
mines, En aquesta edició, ha comptat amb la col·laboració 
de la Colla de Geganters del Masnoti, que van participar a 
la festa de cloenda amb els seus capgrossos. 




El dissabte 8 de juliol es va fer l’acte de cloenda de les activi¬ 
tats esportiv'es per a la gent gran, que aquest any han seguit 
més de 250 persones al llarg de tot el curs. Hi havia partici¬ 
pants tant dels casals cEavis de la vila com del Complex Espor¬ 
tiu Municipal. L’acte de cloenda va servir per fer un repàs de 
les pràctiques esportiv^es qtie s’han portat a terme: aeròbic, 
natació... Els cursos han estat coordinats per les regidories 
d’Esports i de Gent Gran de rAjuntament del Masnou. 

El Masnou Viu us convida a fer una pinzellada gràfica de com 

El Masnou viu 






Fent dissabte a 
de revetlles 



El Masnou Viu us mostra en aquest reportatge gràfic la 
cara i la creu de la celebració de festes i revetlles a la plat¬ 
ja. Hem agafat com a exemple la revetlla de Sant Joan d’a¬ 
quest any. 

Les nostres platges van recuperar el seu aspecte més o 


menys normal el mateix dissabte al matí, després que els 
serveis de neteja de la Brigada de Manteniment recollis- 
sin les més de sis tones de brossa que havien deixat els 


milers de persones que 
passar-hi la nit de festa, 
clara voluntat de tenir 


van triar la platja del Masnou per 
L’Ajuntament del Masnou, amb la 
les platges sempre a punt, no va 


regatejar esforços per minimitzar l’efecte de la revetlla 
fendemà. 

Les tasques de neteja van començar a les sis del matí i 
es van perllongar fins a les dues del migdia. El dia 24, la 
neteja es va haver de fer de forma manual per l’alt risc 


que hi havia de passar les màquines amb algunes persones 
encara a la sorra. L’endemà ja es va poder fer la neteja 
mecànica, tot i que també va caldre reforçar de nou la 
neteja manual, a càrrec dels peons de platja. I creiem que 
no calen més comentaris. Entre tots i totes hem de seguir 
treballant per un Masnou més net! 

El curs passat, les regidories d’Educació i Infància de l’A¬ 
juntament del Masnou van posar en marxa el Consell de 
Nens i Nenes del Masnou, que es va reunir en tres sessions 
plenàries al llarg de tot el curs, a més de participar en un 
ampli ventall d’activitats durant tot l’any. El Consell estava 
format per deu infants regidors i regidores escollits democrà¬ 
ticament a cada classe de sisè curs de les escoles de la vila. 

A les sessions del Consell s’hi van consensuar els projectes 
que volien tirar endavant al Masnou. L’Ajuntament s’havia 
compromès a portar a terme alguna de les propostes del Con¬ 
sell. Les dues més votades pels participants van ser la ins¬ 
tal·lació de nous jocs a les platges del Masnou per a tots els 
infants de la vila i tirar endavant un diari de nens i nenes. 

Al llarg d'aquest nou curs escolar, les dues propostes s'han 
fet efectives. Ara, els nois i noies que van participar en 
aquesta experiència innovadora són ja alumnes de primer 
d'ESO. 

El primer projecte triat pels nois i noies 
s’ha posat en marxa aquest estiu 


Les platges del Masnou compten, des d’aquest estiu del 
2006, amb dues noves àrees de joc destinades als infants 
de la vila. A la platja del Masnou s'hi ha instal·lat una pirà¬ 
mide monumental, mentre que a la platja d'Ocata hi troba¬ 
reu un rocòdrom. Aquest va ser el compromís adquirit per 
l’Ajuntament del Masnou amb els participants del Consell 
Municipal de Nens i Nenes del Masnou, que van aprovar el 
curs passat aquesta proposta per consens. 


El dimarts 20 de juny, els nens i nenes del Consell van gau¬ 
dir de valent a la platja del Masnou, en companyia dels 
representants municipals, provant les noves instal·lacions. 
Els dos jocs infantils són elements del mobiliari urbà dis¬ 
senyats amb criteris de qualitat, funcionalitat, estètica i 
adequació al medi de la platja. 

diari virtual 


Els alumnes de primer d’ESO dels centres d'ensenyament del Masnou gestionen el seu diari virtual, Què passa a rESO? 
Us mostrem algunes cròniques dels diferents blocs que es poden llegir des de la xarxa. 





notícia d’aquest 
virtual. Des de la 
Regidoria d’Educa¬ 
ció, complint el com¬ 
promís adquirit el 
mes de maig passat 

de 


per part de l'Equip 
de Govern amb els 
regidors i regidores 
del Consell Municipal de Nens i Nenes de sisè de primària, 
inaugurem aquest espai perquè els nois i noies que ara fan 
primer d'ESO puguin realitzar el seu desig: esdevenir apre¬ 
nents de periodistes i explicar allò que pensen que és bo 
que sàpiguen els ciutadans i ciutadanes del Masnou. Els 
encoratgem a fer una bona tasca i a obrir les portes dels 
seus centres escolars per tal de fer-ne sortir totes aquelles 
informacions interessants. 


Tots els diaris. Primera notícia, 19 de desembre de 2005 


JiaLfí'e cie fïaaí ae curs a CantàbLà- 


Genials! Dimecres i dijous van visitar el parc de Futurosco- 
pe i divendres van anar a Poitiers, on van fer un recorregut 
turístic i activitats de francès. S’ho van passar molt bé. 
L’any vinent volen anar a París. 

Diari virtual lES Mediterrània / 1 d'abril de 2006. 



El 24 de febrer es va fer l’entrega de premis del Ir Concurs 
de Treballs amb Programari Lliure (Open Minds). La temàti¬ 
ca dels treballs ha estat sobre el físic Albert Einstein, coin¬ 
cidint amb l’Any de la Física. 

La nostra escola ha estat representada en aquest concurs 
amb tres grups de dos alumnes de 3r i 4t d'ESO. Cal dir 
que ha suposat un treball extra per als alumnes que hí han 
participat i, per tant, cal valorar molt positivament el seu 
esforç. 

En la nostra categoria es van presentar quinze grups i hem 
obtingut una meritòria tercera posició amb el grup format 
per Alicia Saltor i Albert Gili, i un empat en quarta posició 
dels altres dos grups del centre: Anna Salazar i Jordi Moli¬ 
na, i Sílvia Llobet i Marc Sala. 


Del 29 de maig al 2 de juny, l’alumnat de 4t d’ESO de l’IES 
Mediterrània va anar de viatge de final de curs a Cantàbria, 
acompanyat per quatre professors. Els alumnes van sortir a 
les set de! matí del Masnou i van arribar a les sis de la tarda 
a Suances. Es van instal·lar a l’alberg i va ser l'inici d’un 
setmana trepidant plena d’activitats: trekking pels Picos 
d'Europa; visita cultural a Potes, Comillas, Santander, San- 
tiltana del Mar...; passeig en vaixell pel mar Cantàbric; visi¬ 
ta ai parc natural de Cabàrceno, i activitats nocturnes orga¬ 
nitzades per monitors (jocs, karaoke, ball...). 

Van arribar esgotats i molt contents. La relació amb els 
companys i amb el professorat va ser molt bona. Si voleu 
veure’n fotos, connecteu-vos a la nostra pàgina web: 
www.xtec.es/iesmediterrania. 


Diari virtual lES Mediterrània /14 de juny de 2006 


L.. .. 


Diari virtual Escola Bergantí / 3 març 2006 


A classe 


Som la classe de primer d’ESO de l’Escola Bergantí. La nos¬ 
tra escola ens agrada perquè és gran: hi ha la primària i la 
secundària, i tenim dos patis, un per als grans i l’altre per 
als petits, però tots dos són molt grans. 

A la nostra classe hi ha nois i noies molt simpàtics. Uns ens 
poden caure millor i d'altres pitjor, però tots som companys. 
No som problemàtics, però ens agrada molt la gresca. 

Aquesta setmana hem tingut molts controls, dels quals 
esperem treure bona nota. Els professors són una mica 
durs, però en realitat el que ells volen és que estiguem ben 
preparats. 


Diari virtual Escola Bergantí /13 febrer 2006 


El 28, 29 i 30 de març, l’alumnat de 2n, 3r i 4t d'ESO i Ir 
de batxillerat de francès de l’IES Mediterrània va anar al 
parc de Futuroscope, a Poitiers (França). En total hi van 
anar 50 alumnes i 4 professors. Alguns alumnes van ser 
entrevistats i van sortir al programa Info K de! canal K3. Si 
voleu veure algunes fotos del viatge, visiteu el web del nos¬ 
tre institut: www.xtec.es/iesmediterrania. També podeu con¬ 
sultar el web del parc de Futuroscope i així us podreu fer 
una idea de les atraccions que s'hi poden visitar: www.futu- 
roscope.com. Les més divertides són els simuladors. 


Dimarts vam assistir a una representació de les Aventures 
extraordinàries d'en Massagran al TNG. Va estar molt bé, tot 
i que l'obra era per a nens de 3r de primària fins a 2n 
d’ESO. El que va estar molt bé de veritat van ser els deco¬ 
rats. Allà, tothom ho comentava. 

Diari virtual Escola Sagrada Família /17 febrer*2006 




























Un nou consell carregat de propostes 



La primera sessió plenària del Consell Municipal de 
Nens i Nenes del Masnou d’aquest curs va tenir lloc a 
finals de gener. Aquest nou curs, el Consell ha estat for¬ 
mat per vint regidors i regidores escollits a cada classe 
de sisè curs de les escoles de la vila. Els nois i noies van 
fer arribar als representants de l'Ajuntament les seves 
propostes, que prèviament havien debatut a classe amb 
la resta de companys. 

Han estat molt actius al llarg de les tres sessions plenà¬ 
ries que s'han fet al llarg de tot et curs escolar. El punt 
de partida a l'hora de triar les accions concretes que 
volien per al Masnou va ser el consens. En un principi, 
després de debatre totes les accions presentades, se'n 
van presentar tres de concretes: 




® Un Masnou més accessible: supressió de barreres arqui¬ 
tectòniques i adaptació de les instal·lacions públiques per 
acollir discapacitats. Com que l'Ajuntament té a punt un pla 
d'accessibilitat per a la vila, es va convidar els nois i les 
noies a fer-hi les seves aportacions. 

Fer accions concretes per als animals de companyia: més 
zones dedicades als animals (pipicans) i més papereres de 
recollida d’excrements de gos. 

• Una zona esportiva i lúdica a l'aire lliure, amb més zones 
verdes i més espais de jocs per als nois i noies més grans. 

I aquesta tercera proposta va ser la que finalment es va 
escollir. El projecte va rebre divuit vots dels vint petits regi¬ 
dors i regidores. 

Els nois i noies diran com volen una part de l’espai esportiu i lúdic de la zona 


de Pau Casals 



Els nois i noies del Masnou volien una zona lúdica i 
esportiva a l’aire lliure, proposta que s’adequava perfec¬ 
tament al projecte que estaven treballant l’Ajuntament 
del Masnou i la Diputació de Barcelona de fer un parc 
esportiu a la zona de Pau Casals. 

D'aquesta manera, es va acordar que els membres del 
Ple infantil podran seguir de primera mà les evolucions 
del projecte i dir-hi la seva en tot moment. A comença¬ 
ment de maig, precisament, els nois i les noies van tenir 
l'oportunitat de conèixer l’equip d’arquitectes que coor¬ 
dina el projecte de la zona i fer-li arribar les seves pro¬ 


postes. També s’ha previst que els membres del Consell 
facin visites a l’obra mentre es portin a terme els tre¬ 
balls. L’espai on els nois i les noies podran intervenir 
amb les seves aportacions correspon a la feixa superior 
del plànol. 

El projecte tècnic de la zona esportiva de Pau Casals pro¬ 
posa un espai públic d’1,6 ha per a la pràctica d'activi¬ 
tats esportives a l’aire lliure. Hi haurà plataformes adap¬ 
tades al desnivell del terreny, una pista esportiva triple, 
diverses zones de joc i un equipament municipal. Els tre¬ 
balls es faran per fases. 


I fins aquí el suplement QUÈ PASSA A L’ESO? 

Especial informatiu del Consell Municipal de Nens i Nenes del Masnou. 

Curs 2004-2005 i curs 2005-2006 

















































El Masnou viu 



Es posen en marxa dues zones taronges 


d aparcament 



Trobar lloc per aparcar a l'estiu al Masnou és força difícil, ja 
que és necessari fer conviure els cotxes dels visitants i els de 
les persones del Masnou. Les zones properes a les platges 


acumulen especialment molts vehicles aparcats que cal 
ordenar i vigilar. Per aquest motiu, l'i^untament ha posat 
en marxa dues zones taronges: l’una, a Can Teixidor, i l'al¬ 
tra, a Voramar I i II. Són zones de pagament fraccionat per 
als que vénen de fora i gratuïtes per als vilatans i vilatanes 
del Masnou. Cal, però, recollir una enganxina identificativa 
per ser reconegut pel personal de vigilància. La mesura no 
s’ha aplicat a zones properes com Amadeu I o la carretera 
d’Alella. 

A partir de l'l de juliol, els vilatans i vilatanes poden reco¬ 
llir els adhesius identificatius de la nova zona taronja, que 
els permetran estacionar de forma gratuïta. Amb aquest 
identificatiu, el servei de vigilància podrà discriminar els 
vehicles dels masnovins i masnovines, i no seran denunciats 
per estacionar a les zones taronges sense pagar. Els indica¬ 
tius duen la matrícula dels vehicles autoritzats i són intrans¬ 
feribles. Es poden recollir a la Policia Local o a l'OAC 
(i^untament del Masnou). 


S’amplien les zones blaves 



Al Masnou, des de fa molts anys, ja hi ha zones blaves en 
llocs que, per les seves característiques (zones comercials, 
zones amb serveis públics o privats o zones cèntriques, 
entre d’altres) fan necessari establir sistemes de limitació 
de l’estacionament per permetre la rotació de vehicles i fer 
possible als vilatans i vilatanes fer les seves compres i ges¬ 
tions o accedir al passeig Marítim. 

Ara, s’han posat en marxa ampliacions de zona blava al 
carrer de Sant Felip amb 30 places (entre Pintor Villà i 
Mare de Déu de Montserrat) i al carrer Mestres Villà amb 
12 places (tram del carrer Doctor Agell a Tomàs Vives). 

I també al lateral de l’estació del Masnou on s’han habi¬ 
litat 39 places. 


Cal tenir en compte que ben aviat s’enderrocarà el 
Mercat Vell per a la construcció d’una plaça pública (amb 
capacitat per a 22 places) i més endavant se suprimiran 
les places d’aparcament a la plaça de Jaume Bertran per 
urbanitzar-la (amb 8 places), per a la qual cosa caldrà 
compensar aquests estacionaments. Tot i així, i d’acord 
amb els resultats de l’estudi tècnic que s’està duent a 
terme, a finals d’estiu es valorarà els avantatges o els 
inconvenients que comporten les noves zones blaves. 

Aquestes no són les úniques accions que s’han fet amb 
l’objectiu de millorar i ampliar l’estacionament al Mas¬ 
nou, d’acord amb el Pla de mobilitat. S’ha reduït el temps 
de validesa de les zones de càrrega i descàrrega, cosa que 
ha permès guanyar més estacionaments. També s’han 
regulat els guals per evitar que els dels comerços i tallers 
siguin guals permanents, cosa que permet que els veïns i 
veïnes hi estacionin fora d'hores laborables. 

La construcció de dos nous aparcaments subterranis al 
Masnou, a l’antic mercat, amb capacitat per a 45 places, i 
a la plaça dels Països Catalans, per a 80 places, o l’ade¬ 
quació de l’espai al carrer de Vallromanes, amb l’asfaltat 
i la senyalització de les 143 places d’aparcament, formen 
part de les mesures engegades per millorar també l’esta¬ 
cionament al Masnou. 

L’horari de totes les zones blaves del Masnou en dies 
feiners és de 9 a 13 h i de 17 a 20 h. Els dissabtes, és de 9 
a 13 h. 

El Masnou, capital del teatre còmic a 

El Festival de Teatre Còmic del Masnou s’ha fet gran í ha arribat als deu anys amt 
pallassos que han passat per la platja del Masnou en la història del Festival. La des 
dat la nostra vila com a capital del teatre còmic, amb bones propostes de teatre, ci 


La companyia Xirriquiteula, amb Girafes (dimarts 18 de juliol 
al Mercat Municipal), i Pep Callau, amb Cercatta de Nassos i 
Marremangu (dimecres 19 a la plaça de Ramón y Cajal), van 
ser els encarregats d’obrir aquesta desena edició, abans de la 
seva inauguració oficial, amb una representació gratuïta i ober¬ 
ta dels seus espectacles. 

La Jornada inaugural va ser el dijous 20 de juliol, amb una 
prèvia a la plaça de Marcel·lina Monteys amb els Desastrosos 
Ctrkus i el seu muntatge Circant ta mar blava. Després, festa a 
la platja, on Le S.N.O.B. (França) va començar a exercir com 
a banda oficial del Festival i va donar pas a l'espectacle piro¬ 
tècnic de la Cia. del Foc. Ja dins l’envelat del Ple de Riure, 
Joan Montanyès “Monti” va fer de mestre de cerimònies d'una 
inauguració que va tenir com a plat fort l’espectacle Í5, a 
càrrec de T de Teatre. 

El divendres 21 vam poder gaudir de l’artista italià The Stra- 
niero, dels titelles gegants de la companyia francesa Albédo i 
de l’espectacle Mr. Yoowho's, del nord-americà Moshe Cohen. 
L’humorista Elliot va presentar el seu espectacle paròdíc Rock 
Comedy Show. A mitjanit, va arribar el torn de Marcel Gros i la 
seva proposta Standby. 

El dissabte 22 ens esperava un dels principals atractius del 
Ple de Riure d’aquest any: la gala especial P/e de Pallassos, 
un recorregut pels deu anys del Festival amb els principals 
convidats que han passat per la platja del Masnou: Tortell Pol¬ 
trona, Monti, Leo Bassí, Marcel Gros, Claret Cloown, el Dr. 
Soler, Quimet Pla í Núria Sulines, Toni AIbà i els Chapertons. 
Va ser una nit per a la història! 

El Masnou va voler retre un homenatge especial als de casa, 
els Chapertons, per la seva dedicació al Festival. L’alcalde del 
Masnou, Eduard Gisbert, i la regidora de Cultura i Educació, 
Carme Giol, els van entregar un quadre commemoratiu del 
Festival. 

I per tancar la cita amb l’humor al Masnou, The Chanclettes 
ens va portar la seva darrera proposta, el Discomòbil, ideal per 
acabar i deixar anar les darreres rialles. 

Com en les últimes edicions, el Festival ha combinat l’ofer¬ 
ta d’actes populars i gratuïts en places í carrers de la població 
amb els muntatges que han tingut lloc a l’envelat del Ple de 
Riure. Han estat dies i nits de gresca i festa assegurada, en un 
marc estiuenc tan genuí com la nostra platja. 

El Ple de Riure del Masnou ha estat organitzat per l’Ajunta¬ 
ment del Masnou, amb la col·laboració de la Fundació Privada 
Promocions Culturals del Masnou, amb la Direcció Artística de 
Chapertons Teatre, amb el suport de la Diputació de Barcelona 
i la Generalitat de Catalunya, i amb el patrocini i la col·labora¬ 
ció de diverses entitats bancàries i empreses del Masnou. 






aniversari 


una celebració molt especial, que ha portat 
na edició del Ple de Riure ha superat aquest 

cercaviles i animació al carrer. 


a l’escenari de l’envelat els principals 
anv els 13.000 visitants i ha consoli- 

Fascurt 2006 



El Fascurt 2006, 4t Festival de Curtmetratges del Masnou, 
organitzat per Akonga ha tingut lloc del 8 al 15 de juliol 
amb gran èxit de públic i de participació. 

Els escenaris d’aquesta quarta edició, han estat Ca 
n’Humet, el cinema la Calàndria, Can Malet i la platja 
d’Ocata. Als diferents espais, hi hem pogut veure crea¬ 
cions audiovisuals, monogràfics, presentacions, concerts i 
altres expressions artístiques. A més de les seccions a con¬ 
curs (Vídeo, Xperiment, Cine, Undercurt) el programa ha 
ofert els monogràfics “El cinema com a eina de reflexió: 
Lumière et Compagnie”, “Fasmenut, del Curt al Llarg”, a 
banda de concerts i altres actuacions. Aquest any, el país 
convidat ha estat Mèxic. 

Les masnovines Azón 
guanyen el campionat del 
món de la classe Yngling 


Les regatistes del CN 
Masnou Mònica i San- 
dra Azón, conjunta¬ 
ment amb Easturiana 
Graciela Pisonero, van 
guanyar a comença¬ 
ment de juliol, el Cam¬ 
pionat del Món femení 
de la classe Yngling, 
que es va celebrar a La 
Rochelle (França). 
D’aquesta manera, les 
masnovines Azón i Piso¬ 
nero, que tenien per 
objectiu quedar entre les vuit primeres, van acabar 
demostrant que actualment són les número 1 del ràn- 
quing mundial. 



Recepció institucional 
als equips del CD Masnou 

El divendres 2 de juny va tenir lloc, a la Sala Capitular de 
lAjuntament del Masnou, una recepció institucional als tres 
equips del CD Masnou que aquest any han aconseguit l’as¬ 
cens. Parlem del primer equip del club, que ha pujat a Ter¬ 
cera Divisió; el juvenil, que ha ascendit a Primera, i el cadet, 
que ho ha fet a la Preferent. L'acte va comptar amb els par¬ 
laments del regidor d’Esports, Mariano Alquezar, i de l'al¬ 
calde del Masnou, Eduard Gisbert, que van entregar unes 
plaques commemoratives de l’esdeveniment. Per part del 
club, hi van intervenir el secretari de l'entitat, Josep López, 
i el seu president, Roberto Hernàndez, que van destacar el 
dolç moment que viu el club esportiu. 


Recepció institucional 
Club Atlètic Masnou 



La recepció va tenir lloc el 9 de juny amb motiu de l’ascens 
de l’equip sènior del club Atlètic Masnou-Bayer Healthcare 
a Segona Territorial. En el decurs de l’acte, es va lliurar una 
placa commemorativa al club. L’homenatge va comptar 
també amb les intervencions de l’alcalde i el regidor d’Es¬ 
ports de r^untament del Masnou. El president del club, 
Francesc Arnau, va agrair a l’^untament el seu suport. 


18 juny-Jiiliol 2006 






































Esquima: 

Associació de Familiars de 




Adreça: Mossèn Cinto Verdaguer, baixos 
Telèfon: 93 540 43 38 


www.esquima.org 

esquima@telefonica.net 

Esquima és una associació de familiars de malalts mentals 
que van fundar, l’any 1996, un grup de pares i mares preocu¬ 
pats pel futur dels seus fills i filles, i que van voler compartir 
en un espai comú les seves inquietuds i els seus desitjós. 


Actualment tot ha canviat molt, el sector ha sofert una forta 
professionalització que ha contribuït a fer més ferma la tasca 
de l’associació. La finalitat d'Esquima s'emmarca en tres eixos 
d’actuació: la lluita pels drets de les persones afectades per 
malalties mentals, el suport a les famílies i la sensibilització 
de la població en general. Entre els objectius de l'associació hi 
ha: orientar les persones que desconeixen els trets de la malal¬ 
tia, informar sobre els diferents itineraris de recursos en salut 
mental, i portar a terme un programa d'autoajuda mútua 
(GAM), en què els pares, mares o familiars puguin abocar els 
seus malestars, els seus dubtes i, sobretot, es puguin donar 
suport mútuament i enforteixin, d’aquesta manera, el teixit 
associatiu. 


De l'associació sorgeix un recurs, el Club Social, reconegut 
dintre de la Xarxa de Salut Mental pel Departament de Benes¬ 
tar i Família. Aquest recurs és íntegrament per a l’ús de les 
persones afectades per alguna malaltia mental, que mitjan¬ 
çant l’oci adquireixen el màxim nivell d'autonomia possible. El 
Club Social potencia et desenvolupament de l’aspecte relacio¬ 
nal (molt adormit per la malaltia) i intenta que les persones 
malaltes tinguin una millor qualitat de vida. 


Al Club Social es porten a terme una sèrie de tallers que poten¬ 
cien tot el que s'ha esmentat anteriorment. Funciona de 
dilluns a divendres, des de les 16.30 fins a les 19.30 h, els 
dissabtes fem sortides culturals o d'oci, i també anem de colò¬ 
nies dues vegades l'any, a l'hivern i a l’estiu. D’aquesta mane¬ 
ra, les persones amb malalties mentals coneixen altres indrets 
que no són els voltants de casa seva. 



Es parla molt del concepte d’integració a la comunitat, ja que 
també ho intentem, fent ús dels recursos que la comunitat ofe¬ 
reix i col·laborant-hi, en la mesura del possible, amb la nostra 


petita aportació. Aquest any, la Policia Local i els vigilants 
cívics han passat per Esquima per tal de portar a terme una 
petita interacció i explicar-nos quina és la seva tasca. Nosal¬ 
tres hem col·laborat en la campanya “El mes de març, el mes 
de les dones” i hem dedicat els nostres esforços a plasmar en 
murals temes relacionats amb e! món i l’evolució de la dona. 


No us vull cansar. Només vull dir-vos que Esquima, avui dia, 
és una gran família, que als professionals que la portem (la 

ife 

meva companya Anna i jo) ens agrada molt la nostra feina, que 
pensem que és molt necessària i que Esquima és oberta i espe¬ 
ra l’arribada de gent per aconseguir ser cada dia més gran. 

El trio Chapertons (Jordi Bardavio, Ernest 
Tarradas i Carles Torrano) va iniciar, Tany 
1997, l’aventura del Ple de Riure, que 
aquest any ha celebrat la desena edició. 

Els Chapertons van fer una aposta deci¬ 
dida: volien que, durant uns dies, els 
masnovins i les nnasnovines tastessin 
tots els colors de l'humor. Diuen que els 
vilatans i les vilatanes són més sans i 
més feliços des que hi ha el Ple de Riure, 
que ha exercit una important funció tera¬ 
pèutica. Sigui com sigui, aquest Festival 
s'ha convertit en una clara referència, 
amb un públic que segueix fidelment 
aquest esdeveniment màgic com un 
somni a les nits d'estiu. El trio masnoví 
dels Chapertons s'ha endut grans ova¬ 
cions i un merescut homenatge a la gala 
de celebració dels deu anys del Festival 
Ple de Riure. 


Amb bona companyia: els orígens 

L’Emest, en Jordi i en Carles van ini¬ 
ciar-se al teatxe amb grups de gent jove 
del Masnou, els Pa de Ral, els Patxoca... 
La Carme Giralt, regidora de Cultura 
durant la primera legislatura democrà¬ 
tica, els deixava l’antic escorxador per 
ass^ar. Després va venir en Pep Parés i, 
més tard, el seu amic Pep Bou. I allò va 
ser el detonant, la cuina de moltes com¬ 
panyies. L’Ernest, amb en Pep Parés, 
formava part de la Curial, mentre que 
en Jordi i en Carles treballaven amb en 


Pep Bou. "^Coincidíem en festivals i 
dèiem que algun dia havíem de fer 
alguna cosa plegats. Vam decidir de 
provar-ho, i així va néixer la compa¬ 
nyia de teatre còmic Chapertons, que 
l'any 1992 estrenava Boom, un espec¬ 
tacle que ha durat catorze anys i que 
encara té corda per estona. ” 

L’espectacle Boom ha anat variant. 
L’atrezzo de l’espectacle ha estat sem¬ 
pre i únicament format per pneumàtics. 
Han hagut de treballar moltes hores de 
local i, a partir de la resposta del públic, 
també han anat canviant el guió, amb 
moltes hores d’improvisació. 

En Jordi Bardavio també ha fet 
incursions en solitari, amb el seu Recy- 
clomic, per exemple, un muntatge que 
converteix un contenidor d’escombra¬ 
ries en un punt de trobada de persones, 
d’objectes i d’emocions. 

La companyia, actualment, està for¬ 
mada per sis persones: a més de l’Er¬ 
nest, en Carles i en Jordi, hi ha la Marie 
Pierre i dos actors més, que amb l’Er¬ 
nest segueixen portant el Boom arreu. 

L’Ernest Tarradas és de Teià i viu a 
Premià. Actualment coordina l’oficina 
dels Chapertons i està dirigint un nou 
espectacle de la companyia, que serà, 
segons ell, una bomba. A l’octubre vol¬ 
drien presentar-lo en societat. 

En Carles Torrano, fill del Masnou, 
viu a la vila. Actualment treballa com a 
tècnic al Teatre Lliure de Barcelona. 

En Jordi Bardavio és de Teià i ha 
emprès una nova aventura a la Franja 
de Ponent, a Vallderoures (Terol). Hi 
està muntant una casa de turisme rural. 

Arran d’anar pel món amb el seu 
espectacle i de participar en festivals, va 
néixer la idea de fer el Ple de Riure al 
Masnou, un festival de teatre còmic 
amb companyies internacionals dirigit i 
fet per una companyia de teatre de casa, 
que sap i coneix els grups i el que neces¬ 
siten. Ha estat un dels grans secrets del 
tracte tan especial que ens han fet mol¬ 
tes companyies. 


El Ple de Riure, aquell somni d’una nit 
d’estiu 

Als seus inicis, ara fa deu anys, els Cha¬ 
pertons van fer una aposta innovadora 
que volia mostrar els bons espectacles 
que havien anat coneixent en escena- 
ris estrangers i de casa, mentre partici- 
paven en festivals com a companyia de 
teatre. 

Des d’aleshores ha plogut molt. El 
Ple de Riure va començar al recinte del 
Casino i, al cap de quatre anys, va pas¬ 
sar a l’envelat de la plaqa d’Ocata, que 
hores d’ara ja és un clar referent. L’any 
2004 es va fer un pas més per obrir la 
festa als carrers i les places de la vila. 

Al llarg d’aquests deu anys, han par¬ 
ticipat al Festival més de 300 artistes 
vinguts d’arreu del món, que han fet 
posible que el Ple de Riure, al llarg d’a¬ 
questa dècada, oferís tots els registres 
de la comicitat. “Perquè tothom pugui 
trobar-hi el seu espai", afegeixen els 
Chapertons. Els Chapertons, que són 
els directors artístics del Festival, apos¬ 
ten cada any per nous grups, amb un 
savi equilibri de companyies conegu¬ 
des i mediàtiques, d’aquí i de fora. 

Diuen que “el Festival hauria de 
tenir una subvenció del Ministeri de 
Sanitat, perquè el certamen dóna salut 
al públic. Encara que de passada, ara 
que surt el tema del finançament, en 
parlem de debò: reclamem una impli¬ 
cació més accentuada. Cada any no 
sabem si el següent el Festival tindrà 
continuïtat. Això ja ho diu tot". Reco¬ 
neixen, però, l’atenció que hi fan les 
institucions: l’Ajuntament del Masnou 
al capdavant, la Generalitat o la Dipu¬ 
tació, però, globalment, cada any el 
Festival costa més i dóna menys. Afir¬ 
men que un esdeveniment com aquest 
és impensable sense ajut extern i que 
ara que el Festival ja ha complert els 
primers deu anys, li faria falta una 
empenta important. “Hem fet moltes 
propostes, com per exemple, un segon 
envelat matinal vinculat a les activi- 

tats d'estiu (amb cursos de malabars o 
de circ, amb jyrogramació especial per a 
infants i joves...), una progt'amació en 
paral·lel d'activitats: fòrums, exposi¬ 
cions, xerrades. .. ” Els Chapertons som¬ 
nien en una playa del Masnou farcida 
d’envelats que funcionin al llarg de tot 
el dia o en una plataforma dins el mar 
com a escenari d’espectacles. 

Els espectacles que es fan a la platja, 
als carrers, al mercat o a les places són 
gratuïts. El preu popular de Tentrada 
de l’envelat (aquest any 12 euros) 
diuen que és una força que té el Festi¬ 
val. *^Anar a veure qualsevol cosa a 
Barcelona val més de 30 euros, més la 
despesa de gasolina i pàrquing. ” 
Expliquen que, de vegades, '"la gent 
del Masnou no és conscient de la 
moguda i de tot el que envolta el Festi¬ 
val. Hi ha 7nolta gent que no sap, per 
exemple, que tot el personal que porta 
el muntatge tècnic és de la vila. El Ple 
de Riure és una barreja de sensacions 
màgiques, de Vesforç de molta gent, i, 
personalment, una gran satisfacció. ” 
Fem una repassada dels deu anys, 
dels inicis d’un festival que, diuen, gai¬ 
rebé és fet a mà. En recorden una de 
les primeres edicions al pati del Casi¬ 
no, quan unes hores abans de l’actua¬ 
ció de Pepe Rubianes es va posar a 
ploure a bots i barrals. Diuen que, 
quan va parar de ploure, va ser molt 
bonic, perquè tothom es va posar a tre¬ 
ballar, tots a l’una. Recorden també 
rantològic primer muntatge del Ple de 
Riure, el Brams, amb en Sergi López i 


en Toni Albà, que van fer petar de riure 
a tothom. O l’ovació de gala, amb 
tothom dret, que es va dedicar a Ennio 
Marchetto. 

Volen que consti en acta el seu agraï¬ 
ment de tot cor a tota la gent que ha fet 
possible la màgia del Ple de Riure 
durant aquests deu anys. "El Ple de 
Riure és com una segona Festa Major. 
La gent, per Saní Pere, baixa a la plat¬ 
ja pels focs. Pel Ple de Riure, també: 
xerren, riuen, es queden a la platja... 
Es tornen més humans!" 

Diuen que està demostrat amb estu¬ 
dis que riure és beneficiós per a la 
salut. "Quan vas a veure un espectacle 
còmic, ja hi vas amb una altra actitud. 
A les funcions del Tricicle, només apa¬ 
gar les llums, la gent ja riu Expli¬ 
quen els Chapertons que els especta¬ 
cles còmics rarament deceben. Riure’s 
dels altres va lligat a la nostra manera 
de ser. 

Al Masnou no hi ha assitència primària 
en cultura 

El Masnou, segons els Chapertons, 
és una vila que, per la població que té 
(gairebé 22.000 habitants), no té una 
infraestructura cultural a l’altura. "Es 
difícil fer-hi coses, perquè no hi ha 
equipaments adequats i no hi ha cul¬ 
tura d'espectacles. Les poblacions veï¬ 
nes de Vilassar o de Premià de Mar, en 
canvi, també són a la vora de Barcelo¬ 
na, però tenen molt més moviment 
d'activitats." 

"Clama al Diuen que Ca n’Hu- 


met és com una saleta. "Es l'únic tea¬ 
tre del món que té mosaic a terra, com 
si fos un menjador! Hi ha estructures 
de cortines fixes, focos que no es poden 
despenjar i, per acabar-ho d'adobar, les 
cortines fan efecte de bermudes. Si 
quan es va fer (es va inaugurar l'any 
2001), s'hagués fet bé, hauria costat el 
mateix. Ens vam oferir per col·laborar- 
hi, però l'Ajuntament d'aleshores no 
ens va fer ni cas. I mira que hi havia 
molta gent de la faràndula al Masnou 
que anava de bolos i que sabia com 
funcionaven aquests temes." 

Diuen que, com a gent del teatre, 
no poden estar contents. "El Masnou 
necessita un patronat o una fundació 
de cultura real, dotat amb un pressu¬ 
post propi. Un altre exemple: qualse¬ 
vol poble té una ràdio o una televisió 
pública. El Masnou no! El greuge his¬ 
tòric ja ve de quan l'escorxador havia 
de ser un equipament cultural. Quan 
ens el van deixar, a final dels anys 
70, encara s'hi mataven vedells. Allà 
s'hi van començar a parir una gran 
quantitat de coses. No cal dir que 
l'antic escorxador és avui l'Edifici 
Centre." 

Torna a sortir un dels temes que 
molts dels entrevistats per El Masnou 
Viu han fet palès: que al Masnou li 
falta una plaça de poble. "No n 'hi ha 
cap. A Can Jordana hauria estat un 
bon lloc, o a la caserna de la Guàrdia 
Civil, potser. Les places reials de moltes 
poblacions són una autèntica mina", 
afegeixen. 

Ple de blau 



De vacances! 

Aquest mes, a l'espai que habitualment reser¬ 
vem per a imatges institucionals, i atès que al 
mes d'agost no hi ha sessió plenària, ens hem 
pres la llicència d'anar a la platja del Masnou 
a captar l'ambient. Ens hem trobat un altre 
festival, en aquest cas de calor, de gent a l’ai¬ 
gua i al sol, i d'ombrel·les de colors. Bones 
vacances a tothom! 



El mes de desembre passat, Tj^unta- 
ment va aprovar les clàusules per a 
Texplotació del servei d’aparcament 
amb limitació horària a diversos vials 
del Masnou. Ha passat relativament 
poc temps de l’aprovació esmentada i 
de Fadjudicació posterior, i Fanàlisi 
que hem de fer des del nostre Grup 
Municipal és francament negatiu i 
desolador. L’ambient enrarit, les reco¬ 
llides de signatures, les opinions de 
ciutadans i ciutadanes en diversos mit¬ 
jans, i les manifestacions contràries i 
públiques de, com a mínim, un dels 
partits que donen suport a Factual tri¬ 
partit municipal (vegeu el butlletí del 
Juliol, núm. 23, del Grup Municipal 
d’ICV-EA) ens permeten dir que la 
gestió de les zones blaves ha estat un 
fracàs a causa de la mala gestió i la 
manca de sensibilitat i transparència 
dels seus responsables. 

Al Ple passat del Juliol, un ple que 
el Govern volia buit de contingut, els 
responsables del Govern Municipal 
van tenir Foportunitat d’esmenar-ho 
arran d’una moció del nostre Grup de 
CiU, que va intentar, sense aconseguir- 
ho, que, per raons d’interès públic, es 
deixés en suspens l’ampliació de les 
anomenades zones blaves. Van tenir 
Focasió de reflexionar i rectificar, que 
és de savis, però no va ser així. Van 
argumentar que no era urgent, amb la 
sensació que aquí no passava res, amb 
la intencionada voluntat que la calor 
de Festiu esmorteiria, i per aquest 
ordre, les disputes internes de FEquip 
de Govern i el desconcert de molts 
ciutadans i ciutadanes del Masnou. 
Que el tripartit intenta governar el 
Masnou com les “seves” grans ciutats, 
Ja ens n’hem adonat... 

Finalment, la nostra enhorabona 
de tot cor a la gent de Chapertons i a 
tothom qui ha fet possible que, per 
desè any consecutiu, el nostre poble 
s’ompli durant uns dies de bon 
humor, que, aquest any, veient el que 
passa, falta ens fa. 


Joaquim Fàbregas i Sagué 

Regidor d’ERC 



. No a l’ainpliació de les zones 
blaves 

El mes de Juny passat es va ampliar la zona 
blava al nostre municipi, fet que ha aixe¬ 
cat certa polseguera amb l’aparició d’es¬ 
crits, pintades i recollida de signatures en 
contra. El Grup Municipal d’ERC vol 
aprofitar aquest espai per deixar clar que 
està en contra de Fampliació de 38 places 
de zona blava que s’ha fet als carrers de 
Sant Felip i Mestres Villà. En una reunió 
I que va tenir lloc al principi de Juny, en 
I què hi havia representats els regidors que 
i formem part de FEquip de Govern, es va 
parlar de la zona blava i ERC va manifes¬ 
tar que estava en contra de l’ampliació de 
la zona blava als carrers de Sant Felip, 
Mestres Villà i Navarra, malgrat que som 

i 

conscients que la zona blava facilita la 
rotació de vehicles al sector on s’implanta 
i, per tant, pot activar el comerç de la 
zona. També som coneixedors que la 
majoria d’edificis de la zona no disposen 
i de places d’aparcament, Ja que es tracta 

t 

í d’edificis construïts abans que el Pla gene- 
I ral obligués a construir aparcaments i, per 
j tant, els veïns i veïnes de la zona han de 
deixar el vehicle al carrer. Creiem que, 
abans d’implantar zones blaves en un sec¬ 
tor del municipi, cal trobar alternatives 
per oferir als veïns i veïnes de la zona, tot 
i que, si tenim en compte la densitat de 
població d’aquests carrers, és realment 
difícil trobar-ne. Cal dir que ICV va donar 
suport a la nostra proposta i va deixar sol 
el PSC, que, malgrat tot, va decidir tirar 
endavant l’actuació. 

D’altra banda, des d’ERC vam mani¬ 
festar que ens semblava bé la zona taron¬ 
ja dels sectors de Can Teixidor, dels Jar¬ 
dins de la Nimfa i Caprabo, i vam propo¬ 
sar que es fes un distintiu que permetés 
als veïns i veïnes del Masnou aparcar-hi 
gratuïtament, com finalment ha estat. 

Des d’Esquerra som partidaris que es 
torni a la situació que teníem abans de 
Fampliació de la zona blava del carrer 
Sant Felip i Mestres Villà com més aviat 
millor. A partir d’aquí, cal mirar de tro¬ 
bar solucions a la manca d’aparcament 
entre tots els agents implicats, encara que 
som coneixedors que el problema de l’a¬ 
parcament és molt difícil de solucionar i 
afecta molts municipis de Catalunya. 

Xavier Serra i Vigil 

Regidor d’ICV-EA 


Frans Avilés i Salazar 

Regidor del PP 


Enric Folch i Gailen 

Portaveu del PSC 



Un balanç positiu 


Activitat del Grup Municipal del PPG 


Tres anys més tard de les eleccions munici¬ 
pals, el Masnou ja s'ha transformat Un poble 
on les idees sorgeixen arreu i on es donen 
esplèndides realitats, com el Festival Interna¬ 
cional de Curtmetratges Fascurt, que omple 
diversos indrets del municipi de noves expe¬ 
riències artístiques i culturals, O els centres 
esportius, que fan activitats solidàries i que 
treballen amb els joves i els infants amb un 
concepte que posa els valors per davant de la 
competició. Una població que s'ha agerma¬ 
nat amb Amgala (Sàhara Occidental) i amb 
San Ramón (Nicaragua), allargant la voluntat 
solidària fora de les nostres fronteres. Un 
Masnou més respectuós amb el medi 
ambient, que aplica una ordenança que obli¬ 
ga a la instal·lació de fonts d'energia solar als 
nous edificis. I, així, s’ha avançat en molts 
altres camps. 

Es cert que el Masnou no ha fet encara 
realitat les noves actuacions urbanístiques: 
places, parcs i edificis. Però el balanç és 
també, en això, molt important, amb l’inici 
de les obres de l'antic mercat (una actuació 
programada fa quasi deu anys) i l’inici de les 
obres del parc de Vallmora (programat fa 
quasi vint anys). Ambdues actuacions seran 
una realitat ben aviat i les obres començaran 
en aquest mandat. A més, tindrem el nou edi¬ 
fici dels Vienesos, el parc del Països Catalans, 
els pisos públics, els pisos assistits per a la gent 
gran... 

Aquesta nova realitat masnovina s’expres¬ 
sa també al carrer, amb l'alegria de la pobla¬ 
ció quan l'estiu omple els carrers, les places i 
la platja d'activitats. Aquest mes de juliol no 
hem parat; ha estat un mes ple d'activitat. 

Sense oblidar aquells sectors amb neces¬ 
sitats socials, cada cop més ben cobertes: l'es¬ 
cola Bressol per als menuts, els pisos assistits 
per a la gent gran o els casals per als infants. 

I és veritat que s'han comès errades, com 
ara f ampliació de les zones blaves, en contra 
de la voluntat del nostre Grup Municipal, que 
ha manifestat que no som partidaris de cap 
ampliació que no tingui en compte la satura¬ 
ció especial de l'aparcament al centre de la 
població i la necessitat de dotar aquest espai 
d'alternatives populars i de baix cost. 

Sens dubte resten moltes coses per fer. I 
resten moltes coses per millorar i alguna erra¬ 
da més per rectificar, però el balanç és posi¬ 
tiu, molt positiu, per molt que alguns s’entes¬ 
tin a veure el gra de sorra a l'ull del veí i obli¬ 
din els llargs anys en què governaven i en què 
van convertir aquest poble emprenedor en 
un lloc abúlic, avorrit i gris, en un poble con¬ 
servador. 

Benvolguts veïns i veïnes, 

Aprofito aquest espai per informar-vos, de 
forma breu, d’algunes de les activitats que 
durant aquests últims mesos ha dut a terme el 
Gmp Municipal Popular. 

1. Mocions presentades pel Grup: 

- Col·locació d’un radar de control de veloci¬ 
tat a la carretera Nacional II, entre l’estació 
d’Ocata i el Caprabo. Aprovada per unanimi¬ 
tat. 

- Ampliació de l’horari del servei de la Biblio¬ 
teca Pública. Desestimada. 

- Rescat del peatge de f autopista C-32, igual 
que ha passat a Mollet del Vallès. Desestimada. 

- Augment del nombre d’agents de policia, 
per lluitar contra la inseguretat ciutadana 
(sorolls, incivisme, robatoris). Desestimada. 

- Millora dels vials i d’elements urbans als 
carrers compresos a la Granja Meia. 

- Millora de les condicions d’accés a l’habitat¬ 
ge social per als més joves. Desestimada. 

2. Control dels òrgans de Govern: 

- L’empresa ICONUS, on treballava el regidor 
de la policia, el senyor Suné, abans d’entrar al 
consistori, és l’empresa que subministra pro¬ 
ductes informàtics a fj^untament, sense con¬ 
curs, assignada a dit. En rebreu més informa¬ 
ció al proper butlletí del PPG, juntament amb 
altres qüestions de la mateixa naturalesa. 

- Es va preguntar per què el fenomen okupa 
ha trobat al Masnou un lloc per poder dur a 
terme el seu mode de vida incívic i il·legal. La 
resposta del Govern: pel mar i els bons serveis 
al poble. 

- Hem constatat amb dades l’augment dels 
delictes a la nostra població entre els anys 

2004 i 2005. 

- Bell Resguard presenta un estat de brutícia 
bastant lamentable ja fa uns mesos. 

- Com es controla la presència de rates al jardí 
del parc del Llac? Es maten amb raticides a l’a¬ 
bast dels nens i nenes que hi juguen? 

- Demanda d’una finestra única a les oficines 
municipals per atendre qüestions relaciona¬ 
des amb Trànsit (renovacions de permisos, 
transferències...). No han contestat. 

- Les instal·lacions de l’Institut Mediterrània 
presenten també un estat força lamentable. 

- Durant el mes de juliol, s’ha fet la selecció de 
vigilants de plaqa. Cada any comencen més 
tard. 

Per saber més d’aquestes qüestions, consulteu 
el nostre web: http://www.elmasnou.net/ 
entitats/ppmasnou 

Que tingueu un molt bon estiu! 


El govern municipal exigeix prendre 
decisions 

El Govern municipal del Masnou ha 
pres i ha de prendre moltes decisions, dia 
rere dia, tant per fer funcionar la maquinà¬ 
ria municipal com, i això és el més impor¬ 
tant, per atendre les demandes i les neces¬ 
sitats del conjunt de la població, i és en 
aquesta línia que treballem. D’aquesta 
manera, s’ha renovat la concessió de l’ex¬ 
plotació i el funcionament de la zona blava. 

Cal remarcar que el nostre municipi 
concentra una gran part dels centres d’in¬ 
terès ciutadà, i sobretot comercial, en una 
llarga franja sobre el Camí Ral, com el 
mateix i^untament, el consultori de salut 
mental, Can Malet, el Casino, la Calàndria, 
la Casa de Cultura, l’Oficina d’Habitatge 
Municipal... També en aquesta zona, s’hi 
ubica la major concentració comercial i de 
serveis. 

Es en aquest context que gairebé totes 
les ciutats i pobles instauren les àrees de 
zona blava, amb la finalitat d’optimitzar l’ús 
dels aparcaments, és a dir, afavorir la rota¬ 
ció en ser utilitzats per un major nombre 
d’usuaris que demanden els múltiples ser¬ 
veis, tant públics com privats, que es con¬ 
centren en aquests sectors. La major rota¬ 
ció es dóna, com és natural, en horari 
comercial i de serveis, mentre que els apar¬ 
caments són alliberats en horaris més favo¬ 
rables a les persones residents a la mateixa 
zona: entre les 13 i les 17 hores de la tarda, 
i a partir de les 20 hores del vespre i fins a 
les 9 hores de l’endemà. 

Cal destacar que al Masnou es dóna un 
fort desequilibri entre les places d’aparca¬ 
ment disponibles a la calçada —amb gaire¬ 
bé 8.000, molt properes al nombre de turis¬ 
mes existents— i la zona blava, que, amb 
unes 280 places, no arriba al 4% del total. 
Només cal recordar les reiterades deman¬ 
des ciutadanes d’ampliar les minses voreres 
de la major part dels carrers principals del 
Masnou. Cal, doncs, planificar a mitjà ter¬ 
mini per tal d’aconseguir més espai per als 
vianants i, alhora, promoure la construcció 
d’aparcaments fora de calçada. 

L’ampliació recent en 38 places de la 
zona blava actual respon a aquests criteris 
exposats; malgrat això, s’està fent un estudi 
exhaustiu de la seva utilització, tant en 
horari regulat com en horari lliure, que ens 
ha d’ajudar a prendre futures decisions. 

